rejauldu/bengali-wikipedia huggingface dataset:
ডাক ও টেলিযোগাযোগ বিভাগ বাংলাদেশ সরকারের  ডাক, টেলিযোগাযোগ ও তথ্য প্রযুক্তি মন্ত্রণালয়ের অধীনে পোস্ট এবং টেলিযোগাযোগের জন্য দায়িত্বপ্রাপ্ত সরকারি বিভাগ। এটি বাংলাদেশের ঢাকায় অবস্থিত।   ইতিহাস  ডাক, টেলিযোগাযোগ ও তথ্য প্রযুক্তি মন্ত্রনালয়ের প্রতিমন্ত্রী তারানা হালিমের আমলে, ডাক ও টেলিযোগাযোগ বিভাগের অধীনে বাংলাদেশ টেলিযোগাযোগ নিয়ন্ত্রণ কমিশন একই মন্ত্রণালয়ের অধিনে  তথ্য ও যোগাযোগ প্রযুক্তি বিভাগের সাথে জালিয়াতি নিয়ে লড়াইয়ে জড়িত ছিল।  বিতর্কটি ছিল বাংলাদেশের ফাইবার অপটিক নেটওয়ার্কের উপর কার কর্তৃত্ব ছিল তা নিয়ে। এই বিতর্কটি বাংলাদেশ সংসদ থেকে সমালোচনা নিয়ে আসে।    গণপূর্ত সংগঠন  বিভাগের অধীনে সংস্থা ও এজেন্সিগুলির তালিকা:   বাংলাদেশ টেলিযোগাযোগ নিয়ন্ত্রণ কমিশন   বাংলাদেশ ডাকঘর   বাংলাদেশ টেলিযোগাযোগ সংস্থা লিমিটেড   বাংলাদেশ সাবমেরিন কেবল কোম্পানি লিমিটেড   টেলিটক বাংলাদেশ লি   টেলিফোন শিল্প সংস্থা   বাংলাদেশ কেবল শিল্প লিমিটেড   টেলিযোগাযোগ অধিদপ্তর  বাংলাদেশ মেইলিং অপারেটর ও কুরিয়ার সার্ভিস লাইসেন্সিং কর্তৃপক্ষ   বাংলাদেশ যোগাযোগ স্যাটেলাইট সংস্থা লিমিটেড   তথ্যসূত্র    বহিঃসংযোগ   বিষয়শ্রেণী:ঢাকা ভিত্তিক সংগঠন বিষয়শ্রেণী:১৯৭২-এ বাংলাদেশে প্রতিষ্ঠিত বিষয়শ্রেণী:বাংলাদেশের সরকারি সংস্থা বিষয়শ্রেণী:বাংলাদেশের ডাক ব্যবস্থা বিষয়শ্রেণী:ডাক, টেলিযোগাযোগ ও তথ্যপ্রযুক্তি মন্ত্রণালয় (বাংলাদেশ) বিষয়শ্রেণী:১৯৭২-এ প্রতিষ্ঠিত সরকারি সংস্থা
রাধে ২০১৭ সালের একটি নেপালি প্রণয়ধর্মী অ্যাকশন থ্রিলার চলচ্চিত্র। চলচ্চিত্রটি রচনা ও পরিচালনা করেছেন জগদীশ্বর থাপা এবং প্রযোজনা করেছেন সুশীল পোখরেল। প্রমোদ অগ্রহরী ও শিশির ভন্ডারী সহ প্রধান চরিত্রে এই চলচ্চিত্রে অভিনয় করেছেন নিখিল উপ্রেতি, প্রিয়াঙ্কা কার্কি, আশীষ্ম নকর্মি এবং সলোন বস্নেত। চলচ্চিত্রটি রাধে নামে এক ব্যক্তির সম্পর্কে, যিনি প্রিয়াকে ভালোবাসেন তবে একদিন তিনি তার দেশের পক্ষে লড়াইয়ে নেপালি সেনাবাহিনীতে যোগদানের জন্য কারও নজরে না পড়েই গ্রাম ছেড়ে চলে যান। চলচ্চিত্রটি মুক্তির বছরে বক্স অফিসের একটি সফল ছিল। অনুমান করা হয় যে এটি মুক্তির দুই দিনের মধ্যে ৩ কোটি টাকা আয় করেছিলো।   পটভূমি  রাধে যিনি‌ নিজের মায়ের সাথে বসবাস করেন এবং প্রিয়া নামের একজন মেয়েকে তিনি ভালোবাসেন। কিন্তু প্রিয়ার বাবা তাদের খারাপ আর্থিক অবস্থার কারণে তার কাছে প্রিয়াকে বিয়ে দিতে অস্বীকৃতি জানায়। তারপর একদিন রাধে কাওকে না জানিয়ে গ্রাম ছেড়ে চলে যায় এবং নেপালি সেনাবাহিনীতে যোগ দেয়।   অভিনয়ে    রাধে চরিত্রে নিখিল উপ্রেটি  প্রিয়া চরিত্রে প্রিয়াঙ্কা কার্কী  রাধের বন্ধুর চরিত্রে সেলুন বাসনেট  আশীষ্ম নাকারমী  প্রমোদ অগ্রহরি  শিশির ভান্ডারী   সাউন্ডট্র্যাক    বিতর্ক   চলচ্চিত্রটির চিত্রগ্ৰহণের সময় চলচ্চিত্রের প্রধান অভিনেতা প্রিয়াঙ্কা কারকি অজ্ঞান হয়ে যান, তিনি প্রায় ১০ মিনিটের মতো সময় অচেতন ছিলেন।   তথ্যসূত্র   বিষয়শ্রেণী:নেপালি চলচ্চিত্র বিষয়শ্রেণী:নেপালি ভাষার চলচ্চিত্র বিষয়শ্রেণী:২০১৭-এর চলচ্চিত্র
রোবট ভবন 'সাথর্ন' ব্যবসা জেলা ব্যাংকক, থাইল্যান্ডে অবস্থিত; বাড়িটি 'মার্কিন ওভারসিজ ব্যাঙ্ক' এর ব্যাংককের সদর দপ্তর। এটি সুমিত জুমসাই কর্তৃক এশিয়া ব্যাংক এর জন্য ডিজাইন করা হয়েছে, ব্যাংকিং এ কম্পিউটারিকরণের প্রতিফলিত ঘটাতে।   নকশা    বৈশিষ্ট্য    স্বীকৃতি    আরও দেখুন    তথ্যসূত্র    নোট    কর্মকাণ্ড    Kusno, Abidin. Behind the Postcolonial: Architecture, Urban Space and Political Cultures in Indonesia.  Routledge (2000). .  Sennott, Stephen (editor). Encyclopedia of 20th Century Architecture. Taylor & Francis (2004). .  Sumet Jumsai. "Building Study: Bank of Asia, Bangkok." Mimar: Architecture in Development 23 (1987): 74–81. Singapore: Concept Media Ltd.  Williams, China and Joe Cummings. Bangkok. Lonely Planet (2004). .   বহিঃসংযোগ  বিষয়শ্রেণী:উত্তর-আধুনিক স্থাপত্য
ঘাসান এল খতিব একজন লেবাননী কূটনীতিক, যিনি বর্তমানে তুরস্কে লেবাননের রাষ্ট্রদূত হিসেবে দায়িত্ব পালন করছেন। তিনি ২৩ আগস্ট ২০১৮ তারিখে তুরস্কের প্রেসিডেন্ট রেজেপ তাইয়িপ এরদোয়ানের কাছে তার বিশ্বাসপত্র পেশ করেন।    খতিব এর আগে আলজেরিয়ায় লেবাননের রাষ্ট্রদূত হিসেবে দায়িত্ব পালন করেছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:লেবাননী কূটনীতিবিদ
দি ইকোনমিস্ট (ইংরেজি:The Economist) ইংরেজি ভাষাতে রচিত একটি সাপ্তাহিক প্রকাশনা। আন্তর্জাতিক খবর ও সর্ম্পক নিয়েই এই প্রকাশনা প্রকাশ করে দি ইকোনমিস্ট নিউজপেপার লিমিটেড। সাপ্তাহিক এই খবর মাধ্যমে সদর দপ্তর লন্ডনে অবস্থিত। জেমস উইলসন ১৮৪৩ সালে এই প্রকাশনা শুরু করেন।  ঐতিহাসিক কারণে ইকোনোমিস্ট পত্রিকা হিসেবে পরিচিত হলেও এটি প্রকৃতপক্ষে সংবাদ ম্যাগাজিন হিসেবেই প্রকাশিত হয়। এর ইউটিউব ম্যাগাজিন হল ইকোনোমিস্ট ম্যাগাজিন। ২০০৬ সালে ইকোনোমিস্ট-এর গড় সাপ্তাহিক প্রচারসংখ্যা ছিল ১.৫ মিলিয়ন। এর মধ্যে প্রায় অর্ধেকই বিক্রয় হয় মার্কিন যুক্তরাষ্ট্রে।  দি ইকোনোমিস্ট দাবি করে, এটি অর্থনীতির কোন ঘটনাপঞ্জি নয়। বরং এটি উৎকর্ষ এবং উন্নয়নের প্রতিবন্ধকতার মধ্যে বিরাজমান প্রতিদ্বন্দিতায় অংশগ্রহণ করে। এটি মুক্ত বাজার, বিশ্বায়ন, মুক্ত অভিবাসন এবং সামাজিকভাবে মুক্ত বিষয়সমূহকে সমর্থন করে। উচ্চশিক্ষিত পাঠকদের লক্ষ্য করেই দি ইকোনোমিস্ট প্রকাশিত হয়। এছাড়া পত্রিকাটি এর পাঠকদের মধ্যে অনেক প্রভাবশালী নির্বাহী এবং নীতি-নির্ধারকেরা আছে বলে দাবি করে।  বিবাচন অন্যান্য প্রকাশনার মতো দি ইকোনমিস্ট-ও ভারতীয় শুল্ক কর্তৃপক্ষ দ্বারা বিবাচিত হয়, যখন সেটিতে কাশ্মীরের একটি বির্তকিত মানচিত্র প্রকাশ পায়।   তথ্যসূত্র   বিষয়শ্রেণী:দি ইকোনমিস্ট বিষয়শ্রেণী:১৮৪৩-এ ইংল্যান্ডে প্রতিষ্ঠিত বিষয়শ্রেণী:আন্তর্জাতিক সংবাদপত্র বিষয়শ্রেণী:যুক্তরাজ্যের উদারনৈতিক মাধ্যম বিষয়শ্রেণী:যুক্তরাজ্যের জাতীয় সংবাদপত্র বিষয়শ্রেণী:যুক্তরাজ্যের সাপ্তাহিক সংবাদপত্র বিষয়শ্রেণী:যুক্তরাজ্যের ব্যবসায়িক সংবাদপত্র বিষয়শ্রেণী:মধ্যপন্থী সংবাদপত্র বিষয়শ্রেণী:অর্থনৈতিক উদারনীতিবাদ বিষয়শ্রেণী:সামাজিক উদারনীতিবাদ বিষয়শ্রেণী:পডকাস্টিং কোম্পানি বিষয়শ্রেণী:১৮৪৩-এ প্রতিষ্ঠিত প্রকাশনা বিষয়শ্রেণী:লন্ডনের সংবাদপত্র বিষয়শ্রেণী:নব্য উদারনীতিবাদ বিষয়শ্রেণী:ডানপন্থী মতাদর্শ বিষয়শ্রেণী:অর্থনৈতিক উদারনীতি
রূহ আফজা  ( ; ) একটি ঘনীভূত স্কোয়াশ। এটি উত্তর প্রদেশের গাজিয়াবাদের হাকিম হাফিজ আব্দুল মজিদ কর্তৃক ১৯০৬ সালে এটির উপাদান প্রণীত হয়। Introduction-history Hamdard Rooh Afza এটি যাত্রা শুরু করে পুরাতন দিল্লি থেকে। বর্তমানে  হামদর্দ (ওয়াক্‌ফ) ল্যাবরেটরীজের বাংলাদেশ, ভারত ও পাকিস্তান শাখা এটি উৎপাদন করে থাকে। এটি রমযান মাসে ইফতারের সময় উপমহাদেশের বহু মুসলমান পানীয় হিসেবে  খেয়ে থাকেন। এটি সিরাপ আকারে বিক্রি হলেও পানি বা দুধ এবং বরফ ইত্যাদির সংমিশ্রণে  সরবত বানিয়ে ইফতারের সময় খাওয়া হয়ে থাকে।  ইতিহাস thumb|200px|রূহ আফজার বোতল thumb|200px|রূহ আফজার সিরাপ থেকে তৈরিকৃত শরবত ১৯০৬ সালে ইউনানি চিকিৎসক হাকিম হাফিজ আব্দুল মজিদ পুরাতন দিল্লিতে তার চিকিৎসালয় স্থাপন করে। পরের বছর তিনি রূহ আফজা বাজারে আনেন। ১৯৪৭ সালে দেশভাগের পর তার বড় ছেলে ভারত থেকে গেলেও ছোট ছেলে পাকিস্তান চলে যায় এবং সেখানে করাচিতে দুই রুম নিয়ে স্বতন্ত্র হামদর্দ (ওয়াক্‌ফ) ল্যাবরেটরীজ চালু করে।  ২০১০ সালে শেফ নিতা মেহতা রূহ আফজার বাণিজ্যিক প্রচারণায় অংশ নেন।  উপাদান রূহ আফজা সিরাপের উপাদানসমূহ হল: গাছ গাছড়া: খুরফা বীজ,  চিকোরি, কমন গ্রেপ ভাইন, ইউরোপীয় সাদা শাপলা, শাপলা, পদ্ম, তারাফুল, ধনে  ফল: কমলালেবু, সাইট্রন,আনারস , আপেল, বেরি, স্ট্রবেরি, রাস্পবেরি, লোগানবেরি, কালো জাম, চেরি, কনকর্ড গ্রেপস, ব্ল্যাককুরান্ট, তরমুজ  সবজি: পালংশাক, গাজর, মিন্ট,ধুন্দল ফুল: গোলাপ, কেওড়া, লেবু, কমলা মূল: ভেটিভার  সরবত প্রস্তুত প্রণালী   ১ গ্লাস ঠাণ্ডা পানি/ দুধ   ২ টেবিল চামচ রূহ আফজা  ২টি ছোট বরফখণ্ড   অতিরিক্ত  রূহ আফজা সিরাপ ঠাণ্ডা দুধ ও বরফের সংমিশ্রণে খাওয়া হয়ে থাকে। রূহ আফজা সাধারণত রমযান মাসে দিনশেষে রোযা ভাঙার পর ইফতারের সময় সরবত বানিয়ে খাওয়া হয়ে থাকে।Roohafza reigns supreme in Pakistan during Ramzan রূহ আফজার মিশ্রণকে পানির সাথে মেশানো হলে তা সরবতের রূপ নেয়। রূহ আফজা সিরাপ প্রায়ই কুলফি আইসক্রিম ও সেমাইয়ের সাথে মিশিয়ে ফালুদা তৈরিতে ব্যবহার করা হয়।  সমালোচনা বিভ্রান্তিকর বিজ্ঞাপন প্রচারের অভিযোগে বিশুদ্ধ খাদ্য আদালতের নিরাপদ খাদ্য পরিদর্শক মোহা. কামরুল হাসান ৩০ মে ২০১৮ সালে রূহ আফজার বিপণন প্রতিষ্ঠান হামদর্দের বিরুদ্ধে মামলা দায়ের করেন। এতে বলা হয়  ‘৩৫ ফলের রস দিয়ে তৈরি রূহ আফজা’ এমন তথ্য দিয়ে যে বিজ্ঞাপনে প্রচার করা হয় তা সঠিক নয়। মামলার প্রেক্ষিতে একই বছরের ১২ জুন বিশুদ্ধ খাদ্য আদালত ১-এর বিচারক এএফএম মারুফ চৌধুরী বিভ্রান্তিকর বিজ্ঞাপন প্রচারের দায়ে হামদর্দকে চার লাখ টাকা জরিমানা করেন।  তথ্যসূত্র  বহিঃসংযোগ   আধিকারিক ওয়েবসাইট  , ,     বিষয়শ্রেণী:১৯০৬-এ প্রবর্তিত পণ্য বিষয়শ্রেণী:অ্যালকোহলমুক্ত পানীয় বিষয়শ্রেণী:বাংলাদেশী পানীয় বিষয়শ্রেণী:পাকিস্তানি পানীয় বিষয়শ্রেণী:ভারতীয় পানীয় বিষয়শ্রেণী:ইফতারি বিষয়শ্রেণী:ভারতীয় পানীয় মার্কা
thumb|শেলি ইয়াচিমোভিচ  শেলি রেচেল ইয়াচিমোভিচ (, জন্ম ২৮শে মার্চ ১৯৬০) একজন ইসরায়েলি রাজনীতিবিদ, যিনি বিরোধীদলীয় নেত্রী, কনেসেট সদস্য এবং পররাষ্ট্র বিষয়ক ও প্রতিরক্ষা কমিটির সদস্য হিসেবে তিন মেয়াদে দায়িত্ব পালন করেছেন। তিনি ২০১১ সাল থেকে ২০১৩ সালের মধ্যে ইসরায়েলি লেবার পার্টির নেতার দায়িত্ব পালন করেছিলেন। রাজনীতিতে প্রবেশের আগে, তিনি একজন সাংবাদিক, লেখিকা এবং একটি টেলিভিশন ও রেডিও ভাষ্যকার ছিলেন।   জীবনের প্রথমার্ধ  শেলি ইয়াচিমোভিচের জন্ম কেফার সাবায়। তার বাবা মোশে একজন নির্মাণ শ্রমিক ছিলেন এবং তার মা হানা একজন শিক্ষক। তার পিতা-মাতা হলোকস্ট থেকে বেঁচে যারা অভিবাসী হিসাবে পোল্যান্ড থেকে ইসরাইল এসেছিলেন তাদের অন্তর্ভুক্ত ছিলেন। তিনি অল্প বয়সে রাজনৈতিকভাবে ব্যস্ত হয়ে পড়েন, এবং ১৫ বছর বয়সে রয়ানার অস্ট্রোভস্কি উচ্চ বিদ্যালয় থেকে অধ্যক্ষের নেতৃত্বের শৈলীর নিন্দা করে পোস্টার ঝুলানোর জন্য বহিষ্কৃত হন। তাকে ১৯৭৮ সালে বাধ্যতামূলকভাবে সৈন্যদলে নিযুক্ত করে দেওয়া হয়েছিল এবং তিনি ১৯৮৫ সালে নেগেভের বেন-গুরিয়ন বিশ্ববিদ্যালয় থেকে আচরণগত বিজ্ঞানে স্নাতক ডিগ্রি অর্জন করেছিলেন।   সাংবাদিকতা ও সংবাদমাধ্যমে কর্মজীবন  থাম্ব| শেলি বাইসাইকেলে তেল আবিবের রাস্তায়, ২০১১  বেরশেবাতে পড়ার সময় , তিনি আল হামিশমার পত্রিকার সংবাদদাতা হিসাবে কাজ করেছিলেন। তিনি ইসরায়েল ব্রডকাস্টিং অথরিটির রেডিও স্টেশন রেশেট বেটের অ্যাঙ্কর হয়েছিলেন, যা প্রচলিত প্রজ্ঞা এবং প্রতিষ্ঠানের মতামত ও সমালোচনামূলক হিসাবে খ্যাতি অর্জন করেছিল। তাকে খুব দৃঢ় ভাবে নারীবাদী এবং সামাজিক-গণতান্ত্রিক দৃষ্টিভঙ্গি সহ একটি দৃঢ় ঘর্ষণকারী রেডিও সাংবাদিক হিসাবেও বর্ণনা করা হয়েছে। একজন সাংবাদিক হিসেবে তিনি নারী ও সমাজকল্যাণ বিষয়ক বিষয়গুলো তুলে ধরেন। ২০০০ সালের অক্টোবর মাসে একটি কাজের বিরোধের পর, তিনি তার রেডিওর চাকরি ছেড়ে চ্যানেল ২ টিভিতে যোগ দেন, যেখানে তিনি একটি রাজনৈতিক টক শো হোস্ট করেন এবং একটি সংবাদ ধারাভাষ্যকার হিসেবে কাজ করেন। তিনি ইসরায়েল আর্মি রেডিও (গালেই তাজহাল) এর জন্য একটি সাপ্তাহিক কর্মসূচিও করেছিলেন।   রাজনৈতিক জীবনে প্রবেশ  শেলি ২০০৫ সালের ২৯শে নভেম্বর, লেবার পার্টির নেত্রী নির্বাচিত হওয়ার উপলক্ষ্যে "মিট দ্য প্রেস"-এ আমির পেরেৎজের সাক্ষাৎকার গ্রহণের দুই সপ্তাহ পর ঘোষণা করেন যে তিনি সাংবাদিকতা ছেড়ে রাজনীতিতে প্রবেশ করছেন। তিনি লেবার প্রাথমিক নির্বাচনগুলিতে লড়াই করেছিলেন এবং ২০০৬ সালের নির্বাচনের জন্য দলের তালিকায় নবম স্থান অর্জন করেছিলেন, যেখানে তিনি কনেসেটে নির্বাচিত হয়েছিলেন।  থাম্ব|শেলি ইয়াচিমোভিচ ২০০৭ সালের গে প্রাইড তেল আবিবে বক্তব্য রাখছেন।  তথ্যসূত্র  বিষয়শ্রেণী:নারী রেডিও সাংবাদিক বিষয়শ্রেণী:বিরোধীদলীয় নেত্রী বিষয়শ্রেণী:ইহুদি লেখিকা বিষয়শ্রেণী:ইহুদি ইসরায়েলি রাজনীতিবিদ বিষয়শ্রেণী:ইসরায়েলি নারীবাদী বিষয়শ্রেণী:২১শ শতাব্দীর ইসরায়েলি নারী রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৬০-এ জন্ম বিষয়শ্রেণী:নারী টেলিভিশন সাংবাদিক বিষয়শ্রেণী:ইহুদি নারীবাদী বিষয়শ্রেণী:ইহুদি ঔপন্যাসিক বিষয়শ্রেণী:তেল আবিবের রাজনীতিবিদ বিষয়শ্রেণী:ইসরায়েলি শ্রমিক দলের নেতা বিষয়শ্রেণী:ইসরায়েলি শ্রমিক দলের রাজনীতিবিদ বিষয়শ্রেণী:বিরোধী দলের নেতা (ইসরায়েল) বিষয়শ্রেণী:নেসেটের সদস্য ২০০৬-২০০৯ বিষয়শ্রেণী:নেসেটের সদস্য ২০০৯-২০১৩ বিষয়শ্রেণী:নেসেটের সদস্য ২০১৩-২০১৫ বিষয়শ্রেণী:নেসেটের সদস্য ২০১৫-২০১৯ বিষয়শ্রেণী:নেসেটের সদস্য ২০১৯ বিষয়শ্রেণী:নেসেটের নারী সদস্য বিষয়শ্রেণী:জায়োনিস্ট ইউনিয়নের রাজনীতিবিদ বিষয়শ্রেণী:ইহুদি নারী রাজনীতিবিদ
এটি উল্লেখযোগ্য অনিয়ন সেবার তালিকা যা টর গোপনীয়তা জালের(নেটওয়ার্ক) সাহায্যে ব্যবহার করা যায়। অব্যবহারযোগ্য সেবাগুলো চিহ্নিত।  সফটওয়্যার    ব্রেভ  গার্ডিয়ান প্রকল্প  মেইলপাইল   খবর ও নথি সংরক্ষণাগার    archive.today  বিবিসি নিউজ  ডয়চে ভেলে  দ্য গার্ডিয়ান  দ্য নিউ ইয়র্ক টাইমস  উইকিপিডিয়া (অব্যবহারযোগ্য)  Z-Library   অপারেটিং সিস্টেম    ডেবিয়ান (স্থির ওয়েব আধেয় এবং প্যাকেজ ভাণ্ডার)  কিউবস ওএস – নিরাপত্তা কেন্দ্রিক ডেস্কটপ অপারেটিং সিস্টেম  টেইলস ওএস  হুনিক্স – ডেবিয়ান ভিত্তিক নিরাপত্তা অপারেটিং সিস্টেম   অলাভজনক প্রতিষ্ঠান    কাউরেজ ফাউন্ডেশন  ফ্রিডম অফ দ্য প্রেস ফাউন্ডেশন  ফ্রন্ট লাইন ডিফেন্ডার্স   প্রোপাবলিকা  টেলিকমিক্স   টর প্রকল্প    সংরক্ষণাগার ও তালিকা    archive.today   ডিমোনয়েড - টরেন্ট   সাই-হাব – সার্চ ইঞ্জিন যা বৈজ্ঞানিক এবং একাডেমিক গবেষণাপত্র এবং নিবন্ধগুলিতে বিনামূল্যে অ্যাক্সেস প্রদান করতে পেওয়ালকে বাইপাস করে   কিকঅ্যাসটরেন্টস (বিলুপ্ত) – একটি বিটটরেন্ট সূচক   দ্য পাইরেট বে – একটি বিটটরেন্ট তালিকা ও অনুসন্ধান ইঞ্জিন  জেড-লাইব্রেরি - অনেক ইন্সট্যান্স বিদ্যমান    যোগাযোগ    ওপেনপিজিপি    বার্তা    ব্রায়ার (সফ্টওয়্যার) - বার্তা পরিবহন ইন্টারনেট হলে ঠিকানা হিসাবে পেঁয়াজ পরিষেবাগুলি ব্যবহার করে   ক্রিপ্টোক্যাট  (বিলুপ্ত)  কিবেস  রিকোচেট (সফ্টওয়্যার) - বার্তা প্রেরণ এবং গ্রহণের জন্য ডিফল্টরূপে টর নেটওয়ার্ক ব্যবহার করে   টরচ্যাট (বিলুপ্ত)   ইমেল সেবা    Bitmessage.ch (বিলুপ্ত)  গেরিলা মেইল   প্রোটন মেইল   রাইজআপ   সিগইন্ট (বিলুপ্ত)  টর মেইল (বিলুপ্ত)   অনুষ্ঠান    ডেব কন  ডেফ কন    ফাইল স্টোরেজ    প্রোটনড্রাইভ  ফ্রিডম হোস্টিং (বিলুপ্ত) - পূর্বে বৃহত্তম টরের ওয়েব হোস্ট। আগস্ট ২০১৩ সালে এর মালিককে গ্রেপ্তার করা হলে এটি বন্ধ হয়।    লুকোনো সেবা তালিকা, পোর্টাল ও তথ্য    ১.১.১.১  - ক্লাউডফ্লেয়ার এর ডোমেইন নেম সিস্টেম  লুকানো উইকি - অস্পষ্টভাবে নতুন সেবা প্রদানকারী(ফর্ক) এসেছে   অনুসন্ধান ইঞ্জিন    আহমিয়া - সার্চ ইঞ্জিন  ব্রেভ অনুসন্ধান   বিটিডিগ (বিলুপ্ত)   ডাকডাকগো  মেটাগার   সারএক্স  - ব্যক্তিগত ইন্সট্যান্স অনিয়ন ঠিকানা ব্যবহার করে   তথ্যসূত্র   বিষয়শ্রেণী:টর ওনিওন পরিষেবা বিষয়শ্রেণী:টর (বেনামী নেটওয়ার্ক) বিষয়শ্রেণী:ওয়েবসাইটের তালিকা বিষয়শ্রেণী:আন্ডারগ্রাউন্ড সংস্কৃতি
শাবাবে মিল্লি পাকিস্তান ()   পাকিস্তানের জামাত-ই-ইসলামী রাজনৈতিক দলের যুব শাখা। এটি ১৯৯৪ সালে জামায়াত-ই-ইসলামী তাদের পূর্ববর্তী যুবদল পাসবানকে অস্বীকার করার জন্য গঠিত হয়েছিল।  এটি অনেক সক্রিয় পাসবানকে প্রতিস্থাপন করবে বলে আশা করা হয়েছিল, কিন্তু এটি জামায়াত-ই-ইসলামীর একটি নিষ্ক্রিয় যুব শাখা হিসেবেই থেকে গেছে।  এর সদর দপ্তর মনসুরাহ, লাহোরে অবস্থিত।  শাবাবে মিল্লি দ্বারা উত্থাপিত প্রধান সমস্যাগুললো হলো সাধারণ মানুষের দৈনন্দিন সমস্যা, ইসলামী ও পাকিস্তানি মূল্যবোধ এবং দুর্নীতি। এটি সমাজে মানবাধিকার লঙ্ঘনের বিরুদ্ধে আওয়াজ তুলেছে, কিন্তু এর প্রধান কাজটি জামায়াতে ইসলামীর বড় অনুষ্ঠানের আয়োজন করা এবং প্রচারণাকে উৎসাহিত করা বলে মনে করা হয়।   ব্যক্তিত্ব    নাঈম সিদ্দিকী - প্রথম পরামর্শদাতা এবং নাজিম ই তারবিয়াত  জুবায়ের আহমেদ গন্ডল - সভাপতি   আরও দেখুন    পিএমএল-কিউ এর সাথে মিল্লাত পার্টি এবং জোট গঠন  জামায়াতে ইসলামী পাকিস্তান   তথ্যসূত্র    বহিঃসংযোগ    প্রাতিষ্ঠানিক ওয়েবসাইট   বিষয়শ্রেণী:পাকিস্তান ভিত্তিক যুব সংগঠন বিষয়শ্রেণী:পাকিস্তান ভিত্তিক রাজনৈতিক সংগঠন
সিহাহ সিত্তাহ বা কুতুবুস সিত্তাহ () হাদিসের প্রধান ছয়টি গ্রন্থকে একত্রিতভাবে বলা হয়ে থাকে। কুতুব আল সিত্তাহ দ্বারা ছয়টি গ্রন্থ এবং সিহাহ সিত্তাহ দ্বারা "নির্ভুল ছয়" বোঝানো হয়। এই গ্রন্থগুলো ইসলাম ধর্মের প্রচারক হযরত মুহাম্মাদ (সাল্লাল্লাহু আলাইহি ওয়াসাল্লাম) ইবনে আব্দুল্লাহ  - এর মৃত্যুর ২০০ বছর পর সংগৃহিত হয়েছে ছয়জন সংগ্রহকারীর দ্বারা। ১১শ শতাব্দীতে ইবনে আল-কায়সারনী তাদের প্রথম আনুষ্ঠানিকভাবে দলবদ্ধ ও সংজ্ঞায়িত করেন, যিনি সুনান ইবনে মাজাহকে এই তালিকায় যুক্ত করেন।   গ্রন্থসমূহ  সুন্নী ইসলাম মতে সিহাহ সিত্তাহ-এর অন্তর্ভুক্ত গ্রন্থগুলো ধর্মীয় কারণে খুবই গুরুত্বপূর্ণ। নির্ভরযোগ্যতার বিচারে এগুলোর ধারাবাহিকতা হলো:   সহীহ বুখারী, সংগ্রাহক: ইমাম বুখারী (মৃ. ৮৭০), অন্তর্ভুক্তি সংখ্যা: ৭২৭৫ টি হাদীসMuqaddimah Ibn al-Salah, pg. 160-9 Dar al-Ma’aarif edition  সহীহ মুসলিম, সংগ্রাহক: মুসলিম বিন হাজ্জাজ (মৃ. ৮৭৫), অন্তর্ভুক্তি সংখ্যা: ৯২০০ টি হাদীস  সুনানে নাসাই, সংগ্রাহক: ইমাম নাসাই (মৃ. ৯১৫), অন্তর্ভুক্তি সংখ্যা: ৫৭৫৮ টি হাদীস  সুনানে আবু দাউদ, সংগ্রাহক: আবু দাউদ (মৃ. ৮৮৮), অন্তর্ভুক্তি সংখ্যা: ৫১৮৪ টি হাদীস  সুনানে আল-তিরমিজী, সংগ্রাহক: মুহাম্মদ ইবনে ঈসা আত-তিরমিজি (মৃ. ৮৯২), অন্তর্ভুক্তি সংখ্যা: ৩৬০৮ টি হাদীস  সুনানে ইবনে মাজাহ, সংগ্রাহক: ইবনে মাজাহ (মৃ. ৮৮৭), অন্তর্ভুক্তি সংখ্যা: ৪৩৪১ টি হাদীস  প্রথম দুটি গ্রন্থকে তাদের নির্ভরযোগ্যতার জন্য "সহীহ গ্রন্থ" বলে নির্দেশ করা হয়।al-Nukat 'Ala Kitab ibn al-Salah, by Ibn Hajar al-'Asqalani, vol. 1, pg. 153, Maktabah al-Furqan, Ajman, U.A.E., second edition, 2003.  সংগ্রাহকবৃন্দ  ক্যামব্রিজ হিস্টোরী অফ ইরান" (Cambridge History of Iran) অনুসারে: সুন্নি হাদীস সংকলন কারী সকল সংগ্রাহকই ছিলেন ইরানের অধিবাসী। তারা হলেন:   মুহাম্মাদ ইবনে ইসমাইল আল-মুহাম্মাদ আল-বুখারী; তিনি সহীহ বুখারী গ্রন্থের সংগ্রাহক, যা তিনি ষোল বছর ধরে সংকলন করেছেন। সাধারণভাবে বলা হয়ে থাকে যে, বুখারী বলেছেন, তিনি নামাজ না পড়ে ও চূড়ান্তভাবে নিশ্চিত না হয়ে কোন হাদীস লিপিবদ্ধ করেননি। ইমাম বুখারী সমরকন্দ-এর নিকটে ৮৬৯-৭০ সালে মৃত্যুবরণ করেন।  মুসলিম ইবনে আল-হাজ্জাজ; তিনি সহীহ মুসলিম গ্রন্থের সংগ্রাহক, যা নির্ভরযোগ্যতার দিক থেকে সহীহ বুখারী গ্রন্থের পরই অবস্থান করে। ইমাম মুসলিম নিশাপুর-এ ৮৭৪-৭৫ সালে মৃত্যুবরণ করেন।  আবু দাউদ সুলাইমান ইবনে আসহাত আল-সিজিস্তানি, আরবীয় বংশোদ্ভূত পারসীয়ান, মৃত্যু ৮৮৮-৮৯।  মুহাম্মাদ ইবনে ইসা আল-তিরমিজি, তিনি জামি' আত-তিরমিজি গ্রন্থের সংগ্রাহক। তিনি ইমাম বুখারীর ছাত্র ছিলেন ও ৮৯২-৩ -এ মৃত্যুবরণ করেন।  আবু আবদ আল-রহমান আল-নাসায়ী, তিনি সুনানে নাসাই গ্রন্থের সংগ্রাহক। তিনি খোরাসান-এর অধিবাসী ও ৯১৫-১৬-এ মৃত্যুবরণ করেন।  ইবনে মাজাহ আল-কুয়াজুইনী, তিনি সুনান-এ-ইবনে মাজাহ গ্রন্থের সংগ্রাহক। তিনি ৮৮৬-৭-এ মৃত্যুবরণ করেন।    তথ্যসূত্র   বিষয়শ্রেণী:হাদিস বিষয়শ্রেণী:সুন্নি ইসলাম বিষয়শ্রেণী:হাদিস সংকলন বিষয়শ্রেণী:সুন্নি সাহিত্য
কালবেলা হল গৌতম ঘোষ পরিচালিত ২০০৯ সালের বাংলা ভাষার ভারতীয় চলচ্চিত্র। এতে শ্রেষ্ঠাংশে অভিনয় করেন পরমব্রত চট্টোপাধ্যায়, পাওলি দাম, সন্তু মুখোপাধ্যায়, সুনীল মুখোপাধ্যায়, সৌমিত্র চট্টোপাধ্যায়। নকশাল আন্দোলনের পটভূমিতে রচিত সমরেশ মজুমদার-এর কালবেলা উপন্যাসের উপর ভিত্তি করে চলচ্চিত্রটি বানানো হয়েছে।  অভিনয়শিল্পীদল  পরমব্রত চট্টোপাধ্যায় - অনিমেষ মিত্র  পাওলি দাম - মাধবীলতা  সন্তু মুখোপাধ্যায় - মহিতোষ মিত্র, অনিমেষের বাবা  সৌমিত্র চট্টোপাধ্যায় - সরিতশেখর মিত্র, অনিমেষের দাদু  রুদ্রনীল ঘোষ - ত্রিদিব  ব্রাত্য বসু - রমেন  শান্তিলাল মুখার্জি - সুভাষ সেন  মৌসুমী সাহা - অনিমেষের সৎমা  পার্থ ব্যানার্জি  আনন্দী ঘোষ - নীলা  অনির্বাণ গুহ  ছন্দা চ্যাটার্জি  শরণ দত্ত  তথ্যসূত্র  বহিঃসংযোগ      বিষয়শ্রেণী:বাংলা ভাষার চলচ্চিত্র বিষয়শ্রেণী:২০০৯-এর চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:গৌতম ঘোষ পরিচালিত চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতের শিক্ষা ব্যবস্থা সম্পর্কে চলচ্চিত্র বিষয়শ্রেণী:নকশালপন্থী-মাওবাদী বিদ্রোহ
রবার্ট প্রেস্টন মেসার্ভি (ইংরেজি: Robert Preston Meservey; জন্ম: ৮ই জুন ১৯১৮ - ২১শে মার্চ ১৯৮৭) ছিলেন একজন একজন মার্কিন অভিনেতা। তিনি সঙ্গীতনাট্য দ্য মিউজিক ম্যান (১৯৫৮) ও এর চলচ্চিত্রায়নে (১৯৬২) প্রফেসর হ্যারল্ড হিল চরিত্রে অভিনয়ের জন্য সর্বাধিক পরিচিত। এই সঙ্গীতনাট্যে অভিনয়ের জন্য তিনি শ্রেষ্ঠ অভিনেতা বিভাগে টনি পুরস্কার লাভ করেন এবং চলচ্চিত্রে অভিনয়ের জন্য সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। আই ডু! আই ডু! (১৯৬৫) সঙ্গীতনাট্যে অভিনয়ের জন্য তিনি ১৯৬৭ সালে আরেকটি টনি পুরস্কার লাভ করেন। ১৯৮২ সালে ভিক্টর/ভিক্টোরিয়া চলচ্চিত্রে ক্যারল "টডি" টড চরিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন।  প্রারম্ভিক জীবন প্রেস্টন ১৯১৮ সালের ৮ই জুন ম্যাসাচুসেট্‌সের নিউটনে জন্মগ্রহণ করেন। তার পিতা ফ্রাংক ওয়েস্লি মেসার্ভি (১৮৯৯-১৯৯৬) আমেরিকান এক্সপ্রেসের কেরানি এবং মাতা রুথ এল. (জন্ম: রিয়া, ১৮৯৫-১৯৭৩) একজন গার্মেন্টস কর্মী ছিলেন। প্রেস্টন লস অ্যাঞ্জেলেসের আব্রাহাম লিংকন হাই স্কুলে পড়াশুনা করেন এবং পরে পাসাডেনা কমিউনিটি প্লেহাউজে অভিনয় বিষয়ে পাঠ গ্রহণ করেন।  কর্মজীবন প্রেস্টন সঙ্গীতনাট্য দ্য মিউজিক ম্যান (১৯৫৮)-এ প্রফেসর হ্যারল্ড হিল চরিত্রে অভিনয়ের জন্য শ্রেষ্ঠ অভিনেতা বিভাগে টনি পুরস্কার লাভ করেন। পরবর্তী কালে ১৯৬২ সালে মেরেডিথ উইলসনের পরিচালনায় এই নাটকের চলচ্চিত্রায়নে অভিনয়ের জন্য তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। ১৯৬৫ সালে আই ডু! আই ডু! সঙ্গীতনাট্যের প্রধান দুটি চরিত্রের একটিতে অভিনয় করেন। অপর চরিত্রটিতে অভিনয় করেছিলেন ম্যারি মার্টিন। এই নাটকে তার অভিনয়ের জন্য তিনি ১৯৬৭ সালে দ্বিতীয়বারের মত টনি পুরস্কার লাভ করেন।  ১৯৭০-এর দশকে তার অভিনীত উল্লেখযোগ্য চলচ্চিত্র ভূমিকাসমূহ হল স্যাম পেকিনপাহের জুনিয়র বোনার (১৯৭২)-এ এইস বোনার, সেমি-টাফ (১৯৭৭)-এ "বিগ এড" বুকম্যান এবং ব্লেক এডওয়ার্ডসের হলিউডের বিদ্রূপাত্মক এস.ও.বি. (১৯৮১)-এ ডক্টর আরভিং ফাইনগার্টেন। গায়কীর জন্য পরিচিত না হলেও প্রেস্টন কয়েকটি সঙ্গীতধর্মী চলচ্চিত্রে অভিনয় করেছেন, সেগুলো হল মেম (১৯৭৪) ও ভিক্টর/ভিক্টোরিয়া (১৯৮২)। ভিক্টর/ভিক্টরিয়া চলচ্চিত্রে ক্যারল "টডি" টড চরিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। তার অভিনীত সর্বশেষ চলচ্চিত্র হল দ্য লাস্ট স্টারফাইটার (১৯৮৪)। এতে তিনি সেঞ্চুয়ারি নামে একজন আন্তর্নক্ষত্রিয় মিলিটারি সংগ্রাহক চরিত্রে অভিনয় করেন। তার অভিনীত শেষ কাজ ছিল টেলিভিশন চলচ্চিত্র আউটরেজ! (১৯৮৬)।  তথ্যসূত্র  বহিঃসংযোগ       বিষয়শ্রেণী:১৯১৮-এ জন্ম বিষয়শ্রেণী:১৯৮৭-এ মৃত্যু বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২০শ শতাব্দীর মার্কিন গায়ক বিষয়শ্রেণী:দ্বিতীয় বিশ্বযুদ্ধের মার্কিন সেনা কর্মকর্তা বিষয়শ্রেণী:ফুসফুসের ক্যান্সারে মৃত্যু বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন যুক্তরাষ্ট্রের বিমান বাহিনী কর্মকর্তা বিষয়শ্রেণী:ম্যাসাচুসেট্‌সের অভিনেতা বিষয়শ্রেণী:টনি পুরস্কার বিজয়ী বিষয়শ্রেণী:লস অ্যাঞ্জেলেসের অভিনেতা বিষয়শ্রেণী:২০শ শতাব্দীর মার্কিন সঙ্গীতশিল্পী
জৈন বিশ্বতত্ত্ব অনুসারে, বিমলনাথ ছিলেন বর্তমান কালচক্রার্ধের (‘অবসর্পিণী’ যুগ) ১৩শ তীর্থঙ্কর। জৈন বিশ্বাস অনুসারে, তিনি সকল কর্মের বন্ধন ছিন্ন করে ‘সিদ্ধ’ (মুক্ত আত্মা) হয়েছিলেন। বিমলনাথের পিতা ছিলেন ইক্ষ্বাকু-বংশীয় রাজা কৃতবর্মণ এবং মাতা ছিলেন রানি শ্যামা দেবী। বিমলনাথ কামপিল্যাতে জন্মগ্রহণ করেছিলেন। ভারতীয় পঞ্জিকা অনুসারে, তাঁর জন্মতিথিটি হল মাঘ শুক্লা তৃতীয়া।  জীবন বিমলনাথ ছিলেন বর্তমান কালচক্রার্ধের (‘অবসর্পিণী’ যুগ) ১৩শ তীর্থঙ্কর। জৈন বিশ্বাস অনুসারে, তিনি সকল কর্মের বন্ধন ছিন্ন করে ‘সিদ্ধ’ (মুক্ত আত্মা) হয়েছিলেন। বিমলনাথের পিতা ছিলেন ইক্ষ্বাকু-বংশীয় রাজা কৃতবর্মণ এবং মাতা ছিলেন রানি শ্যামা দেবী। বিমলনাথ কামপিল্যাতে জন্মগ্রহণ করেছিলেন। ভারতীয় পঞ্জিকা অনুসারে, তাঁর জন্মতিথিটি হল মাঘ শুক্লা তৃতীয়া।  বিখ্যাত মন্দির  কাম্পিল্যা জৈন মন্দির, কাম্পিল্যা, উত্তরপ্রদেশ  জৈন মন্দির, দুবাই  শ্রীবিমলনাথ স্বামী জৈন শ্বেতাম্বর মন্দির, বিবওয়েওয়াডি, মহারাষ্ট্র  শ্রীবিমলনাথ ভগবান তীর্থ, ধুলে  ছবি  আরও দেখুন  জৈনধর্মে ঈশ্বর অরিহন্ত (জৈনধর্ম) জৈনধর্ম ও সৃষ্টিতত্ত্ব-বিরোধিতা  পাদটীকা  তথ্যসূত্র    বিষয়শ্রেণী:তীর্থঙ্কর বিষয়শ্রেণী:ইক্ষ্বাকু রাজবংশ
সূরা আল-ফাতহ (আরবি ভাষায়: الفتح‎) হচ্ছে মুসলমানদের ধর্মীয় গ্রন্থ কুরআনের ৪৮ তম সূরা, যাতে ২৯টি আয়াত রয়েছে। সূরাটি হিজরতের ষষ্ঠ বছরে মুসলিম নগর মদীনা ও মক্কার মুশরিকদের মধ্যে হুদায়বিয়ার সন্ধি উপলক্ষে নাজিল হয়। এতে এই বিজয়ের কথা উল্লেখ করা হয়েছে, তারপর মুনাফিকদের মনোভাবের সমালোচনা করা হয়েছে, মুসলমানদের প্রতি আরও প্রতিশ্রুতি অব্যাহত রাখা হয়েছে এবং মুসলিম সম্প্রদায়ের কিছু গুরুত্বপূর্ণ গুণাবলী উল্লেখ করে সূরাটি শেষ হয়েছে।   নামকরণ  এই সূরাটির প্রথম আয়াতের إِنَّا فَتَحْنَا لَكَ فَتْحًا مُبِينًا বাক্যাংশ থেকে فَتْحًا অংশটি অনুসারে এই সূরার নামটি গৃহীত হয়েছে; অর্থাৎ, যে সূরার মধ্যে الفتح (‘ফাত্‌হ’) শব্দটি আছে এটি সেই সূরা।   সারসংক্ষেপ  ১-৩ বিজয় (খায়বারের যুদ্ধ) ৪-৭ পরাক্রমশালী আল্লাহ্ সত্য মুমিনদের সান্ত্বনাদাতা, কিন্তু মুনাফিকদের শাস্তিদাতা ৮-১০ মুহাম্মদের প্রতি আনুগত্য মানে আল্লাহর প্রতি আনুগত্য ১১-১৪ বেদুইন আরবরা হুদাইবিয়ায় তাদের বিশ্বাসঘাতকতা এবং তাদের পরবর্তী ভণ্ডামির জন্য নিন্দা করেছিলো ১৫-১৬ বেদুইন আরবরা খায়বারে নেওয়া লুটের মালের একটি অংশ প্রত্যাখ্যান করেছিলো, তবে প্রতিশ্রুতি দিয়ে উৎসাহিত করেছিলো ১৭ যারা একাই যুদ্ধে যাওয়া থেকে বিরত থাকে তারা অক্ষম ১৮-১৯ হুদাইবিয়ায় মুসলিমরা আনুগত্যের জন্য বিজয়ের দ্বারা পুরস্কৃত হয়েছিলো এবং সেখানে থেকে অনেক লুণ্ঠন করেছিলো ২০-২৪ মক্কার লুণ্ঠন ঠেকিয়ে দিলেও অনেক গনীমতের মাল ঈমানদারদের জন্য নিশ্চিত ছিলো ২৫-২৬ হুদাইবিয়ার অভিযানে আল্লাহ মক্কাকে করুণার কারণে রক্ষা করেছিলেন ২৭-২৯ মক্কা বিজয় মুহাম্মদের রসূলত্ব এবং ইসলাম ধর্মের ঐশ্বরিক সত্যায়ন    নাযিল হওয়ার সময় ও স্থান   ৬ষ্ট হিজরীতে হুদাইবিয়ার সন্ধি সম্পাদিত হয়। সন্ধি শেষান্তে কাফেলা যখন হুদাইবিয়ার সন্ধিকে নিজেদের পরাজয় ও অপমান মনে করে মদীনার দিকে ফিরে যাচ্ছিলো তখন দাজনান নামক স্থানে (অথবা কারো কারো মতে কুরাউল গামীম) এ সূরাটি নাযিল হয়।   শান-এ-নুযূল   ৬ষ্ঠ হিজরীর যুল-কা’দা মাসে মক্কার কাফেরদের সাথে সন্ধিচুক্তি সম্পাদনের পর নবী সাল্লাল্লাহু আলাইহি ওয়া সাল্লাম যখন মদীনার দিকে ফিরে যাচ্ছিলেন সে সময় এ সূরাটি নাযিল হয়। এ ব্যাপারে সমস্ত রেওয়াত একমত।   বিষয়বস্তুর বিবরণ    তথ্যসূত্র    বহিঃসংযোগ   ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ।  কোরআন শরীফ.অর্গ।  বিষয়শ্রেণী:সূরা বিষয়শ্রেণী:জিহাদ বিষয়শ্রেণী:হজ্জ
জ্যোৎস্না মান্ডি হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে  তিনি পশ্চিমবঙ্গ বিধানসভায় রাণীবাঁধ বিধানসভা কেন্দ্রের বিধায়ক হিসেবে দায়িত্ব পালন করছেন।List of Winners in West Bengal 2016List of sitting members of West Bengal Legislative Assembly (MLAs)  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার নারী সদস্য বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:বাঁকুড়া জেলার ব্যক্তি বিষয়শ্রেণী:২১শ শতাব্দীর ভারতীয় নারী রাজনীতিবিদ